6b8d07ff61943de9c79429c4b3ea2d9e

Selamun alejkum, braćo i sestre. Htio sam pitat jel ima nešto loše u tome da nosim prsten sa Hadža? Ukoliko nema, na koj prst bi trebalo da ga nosim? Hvala vam unapred. Selam.


* 
* 
* 
* 
* 
* 
* 

 
Da li ima nešto loše u tome da nosim prsten sa Hadža?
pitajucene.com
2021.25

Alejkum selam ve rahmetullahi ve berekatuhu. Nema ničeg lošeg u tome da nosite prsten „sa hadždža“, iz Mekke ili Medine itd., osim ako čovjek nema pri sebi pogrešno ubjeđenje tipa da ga taj prsten čuva od zla, ili da mu donosi dobro, ili da je sa njime berićet itd… U tom slučaju, sa takvim pogrešnim vjerovanjem, je ***[haram](https://pitajucene.com/search/haram/questions/ "Pretraži pitanja o haramu")*** nositi prsten, ne bitno da li je sa hadždža ili odnekle drugo, i od takvog vjerovanja se treba odmah pokajati, jer je samo Allah, dž.š., taj koji nam može priskrbiti kakvo dobro ili od nas odagnati zlo.


Alija, r.a., kaže: **„Poslanik, s.a.w.s., mi je zabranio da nosim prsten na ovom i ovom prstu“ – pokazavši na srednji prst i kažiprst.** (Sahihu Muslim, br.2095.)


**Imam el-Nevevi, rhm.,** kaže: „Muslimani su složni na tome da je muškarcu sunnet da nosi prsten na malom prstu (hinsar), a što se tiče žene – njoj je dozvoljeno da nosi prstenje na svim prstima. Kaže se da je mudrost nošenja prsta na malome prstu ta što je prsten na njemu najudaljeniji od onoga što se dohvaća rukom jer je na taj način s kraja ruke, i ne smeta samoj ruci pri radu, što nije slučaj sa ostalim prstima. Muškarcu je ***[mekruh](https://pitajucene.com/search/mekruh/questions/ "Pretraži pitanja o mekruhu")*** nositi prsten na srednjem prstu i na kažiprstu shodno ovom hadisu, i u pitanju je „mekruh tenzih“. Što se tiče lijeve ili desne ruke imamo sahih hadisa koji nam govore o dozvoljenosti nošenja prstena i na jednoj i na drugoj ruci… tako da su fakihi-pravnici, složni na tome da je dozvoljeno nositi prstenje i na desnoj i na lijevoj ruci, i da ni jedna od ruku nije mekruh za nošenje prstena. Oni se razilaze samo u tome na kojoj ruci je ljepše nositi prsten. Jedan broj selefa je nosio prsten na desnoj ruci, dok je drugi broj selefa nosio prsten na lijevoj ruci. Imam Malik, rhm., je smatrao ljepšim lijevu ruku za nošenje prstena, dok mu se desna ruka nije sviđala. U našem mezhebu postoje dva vedžha-mišljenja, ispravnije je da je desna ruka vrijednija, jer je prsten ukras, a desna ruka je časnija i preča ukrasa i počasti nego li lijeva.“ (Pogledaj: Šerhul-Nevevi ‘ala Muslim, 14/71.)


Odgovor priredio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


